**Immikkoortoq 3 (2)**

**Siulersuisut ataatsimiinnerannik eqikkaaneq maajip 29-at 2017 nal. 9-13**

Najuuttut:   
Minik, Flemming, Malan, Anne Marie, Ross, Malik, Mariia, Aka, Nivi, Bolethe, Karo, Mette, Suzanne, Charles

|  |  |  |  |
| --- | --- | --- | --- |
| **Nr.** | **Ullormut oqaluuserisassat** | **Inerniliissutit/aalajangiussat** | **Akisussaasoq(sut)** |
| **1.** | **Ullormut oqaluuserisassanik akuerinninneq**  Bilag: Ullormut oqaluuserisassatut siunnersuutit | Akuerineqarput |  |
| **2.** | **Attuumassuteqassusermik nalornissuteqarneq\*** Bilag: | Oqaaseqarfigineqanngilaq |  |
| **3.** | **Matsip 27-anni 2017-imi kingullermik ataatsimiinnermit eqikkaanermik akuerinninneq**  Bilag: | Akuerineqarpoq |  |
| **4.** | **Siulittaasumit nalunaarutit** Bilag:  Immikkoortumut bilageqanngilaq | 1. Forskningshub – Hindsgavl 3 universitetini Danmarkimiittuni saqqummiunneqarpoq.   Ataatsimeersuarnermi Future Greenland-imi Miniup tamanna saqqummiuppaa sananeqarnissaalu siunnersuutigalugu.  Greenland Perspective atorfimmik ’affarmik’ inuttassarsiuussivoq immaqa piffissaq tamaat atorfinngorsinnaasumik ’affaa’ hub koordinatoritut atorfiulluni.  Anne Marie ataatsimiigiartussaavoq tamatuma sammineqarfissaanut, aperivorlu qanoq oqassanerluni. Anne Mariep saqqummiutissavaa internetikkut periarfissatut isumassarsianik/angusanik eqqartuillunilu paarlaateqatigiiffissatut.  Immaqa aamma erseqqissarneqartariaqarpoq ilisimatuut danskit Kalaallit Nunaanni ilisimatuutut misissuinerni ikiorneqartariaqartartut.  Nuummi ilisimatuutut misissuinerit suliaqarnerillu takussaanerulersinniarneqassapput. Suut uninngasuutigineqarnerannik ujarlerfissialiortoqassaaq.  Siornatigut kommunimit paasiniarneqarsimavoq Nuummi suut ilisimatuutut misissuivigineqarnersut.  Hub-imi assigiinngitsorpassuit suliarineqarput, immaqalu ”ilisimatuunut hotelilioqqaarnani” ”internetikkut” periarfissaaqqaarsinnaavoq.  Aamma ilaatigut immaqa ilisimatuutut misissuinernik iluaquteqarnissamut periarfissaasinnaavoq Kalaallit Nunaanni saqqummiussitsivik.  Inuiaqatigiinni ajornartorsiutaasunik ilisimasat hub-i aqqutigalugu ilisimatuunut siammarterneqarsinnaapput.  Ross oqarpoq hub aqqutigalugu attaveqarneq pingaaruteqarnerpaasoq aamma akikinnerussasoq.  USA-mi ilisimatuutut misissuinernik ataqatigiissaarisoq Kalaallit Nunaanni hub-i pillugu ataatsimiinnissamik soqutiginnittorujussuuvoq.  Ilisimatusarfik tamatuminnga aqutsisuusariaqanngilaq, ajussanngilarli aallartisaagutta, taava qanoq pisoqarnersoq takussavarput, siulersuisoqassanersoq allanilluunniit aaqqissuisoqassanersoq.  Suleqatigiinniittut ikittunnguit hub-imut tunngatillugu sorusunnitsinnik allaatiginnissapput.   1. University of Deacon nunap inuii pillugit ataatsimeersuartitserusuppoq, universitetimillu tassanngaanneersut Brittamut attaveqarput. 2. Imaassinnaavoq universiteti ”Future Greenland”-imik qulequtalimmik ataatsimeersuartitsisinnaasut Kalaallit Nunaanni inuinnarnut aamma kalaallisut ingerlanneqartumik. Kalaallit Nunaatut sorusunnerput pillugu ataatsimoorutigisatsinnik anguniagaqartariaqarpoq. Ataatsimeersuarneq Future Greenland inuttaasunik peqataatitserpasinngilaq. Ajussanngeqaaq ilinniartut pilersaarusioqataappata. Ataatsimeersuarneq Future Greenland siulliup akerliani pisinnaavoq. 3. Campusimik alliliineq – Brian Mørk Ilisimatusarfik allilerniarlugu EU-mit aningaasaliissutit pillugit oqaloqatigissavarput?   Oqallisigineqaqattaarpoq universitetimi ”infrastrukturip” atorsinnaanngortinneqarnissaa.  Tullissaanik ataatsimiinnissamut: Fondinit aningaasaliissutinut tunngatillugu susoqarsimaneranik malittarinninneq il.il.   * Ilinniartunut ataatsimoorfissaasinnaasunik ilinniarnermut toqqaannartumik atassuteqanngikkaluanik immaqa periarfissarsiortoqassaaq. Assersuutigalugu ”Future Greenland”-ip ataatsimeersuartitsinerani. Siunnersuutigineqarpoq ilinniartut naapisimaarfiannik sapaati-akunnerani sammisaqartitsisoqarsinnaasoq. Sapaatip-akunnera aamma ilisimatuut naapisimaarfiannik allaatiginniffiannillu. Ilisimatuut imminnut ataqatigiilluarnerulerniassammata.   **Tullissaanik ataatsimiinnissami tamanna immikkoortumi malittarineqassaaq.** |  |
| **5.** | **Rektorimit nalunaarutit** Bilag: | Sammineqarpoq.  Pædagogikkimut immikkoortortaq – Siunnersuutigineqarpoq ilinniartut pædagogikkimik suliaqarnermut ilaserineqartassasut ilinniartitsisunik paasinnilluarneruniassammata.  Ilinniartitsisunngorniarfik – Kukkunersiuisut malinnaavigineqassapput naammassiniassammata.  Ilinniartitsinermi oqaatsit oqaatsillu suliamut tunngasut eqqumaffigineqarpat, kalaallisut oqaatsillu allat atorlugit?  Nunanut tamalaanut naleqqussarneq – Ivalop Miniullu aningaasaateqarfiannut suli allanik qinnuteqartoqarsinnaavoq.  Pisortat ataatsimiinneranni – ilinniartunik nunanut allanukarusuppat ilisimatusarfimmi pisortaasup aamma tamatuminnga tapersersuisariaqarpoq. **Ilisimatusarfimmi pisortanik ataatsimiisitsinermi sammineqassaaq.**  Ilinniartunut nunani allaneersunut inissianut tunngatillugu iliuuseqarsinnaavugut, nunanut tamalaanut naleqqussarnerujumalluta. Unamminiagassaq annertunerusoq tassaavoq ilinniartut faginik ikittuinnarnik toqqaasinnaanerat fagit tuluttut ingerlanneqartut ikittuinnaammata.  Aasaanerani ilinniartitsisoqarsinnaava, nunanit allaneersunik aamma nammineq ilinniartuutitsinnik. Marloriarluni aasaanerani ilinniartitsisoqarsimavoq iluatsilluanngitsunik.  Nunanut tamalaanut naleqqussarnermut tunngatillugu unamminiarnartoqarpat sammisariaqarpavut.  Oqaatsit killeqarnartut ilagaat.  Hub-i ilisimatuunik tuluttut pikkorissartitsisinnaasunik aggersaanissamut iluaqutaasinnaavoq.  Darthmoth Kalaallit Nunaanneersunik ilinniartoqartarsimavoq ukiut qulit kingulliit ingerlaneranni, ukiorlu manna Ilisimatusarfik Darthmothimeersumik ataatsimik ilinniartoqarpoq. Pikkorissartitsinerit annertunngitsut Amerikamiunit pitsaasutut isigineqarput.  Pikkorissartitsinerit malunnartinneqangaatsiartariaqarput aningaasaliisussanik ujaasinermut piffissaqartoqarniassammat il.il.  Ilinniartunik Nunatsinneersunik aasaanerani ilinniartitsinernut peqataatitsinerusariaqarpugut, peqataatinniarneralli imaannaanngilaq.  Rektoritut atorfik – Ataatsimiititaliat siunnersuisuusut tigussavaat inuttassarsiuunneqarniassammat. Pisussanik pilersaarusiortoqartariaqarpoq. Naalakkersuisoqarfimmit malittarisassiaqalerumaarpoq inissianik pisinermut aningaasanik qanoq nuussisoqarsinnaanera pillugu.  Mariia Simonsenip ilinniartitsisunik sulisussarsiorneq suleqatigiinnermik ataatsimiititaliamit oqallisigineqarsimanera oqaluttuaraa. Aammattaaq oqaluttuaraa oqaatsit pillugu politikki sulissutigineqartoq siulersuisut nunanut tamalaanut naleqqussarnermut periusissiaannut naapertuuttoq. |  |
| **6.** | **Aningaasaqarneq. Perioderegnskab + missingersuutit** Bilag: | Sammineqarlunilu akuerineqarpoq |  |
| **7.** | **Rektorip ilitsersuussutai**  Bilag: | Atorfimmik allaatiginnittoqassava, imaluunniit aalajangersimaqqissaanngitsumik ingerlanneqassava?  Ilitsersuuteqartoqarnissaanik kissaateqartoqarpoq. Soorunami Ilisimatusarfimmi pissutsinut piviusunut naleqqussarneqassaaq. Immaqa KU-p aamma Færøernes Universitetip ilitsersuutaat isumassarsiffigineqarsinnaapput. Suleqatigiit tassaassapput Flemming, Karo aamma Mette. Naalakkersuisoqarfimmi inatsisilerituut takujumaarpaat. Suleqatigiit siunnersuusiussapput sapaatip-akunnialuit qaangiuppata naammassisassamik. | **Flemming, Karo aamma Mette. Karo siuttuuvoq.** |
| **8.** | **Eqqaasassat allat** Bilag:  Immikkoortumut bilageqanngilaq | Malan: Videokkut ataatsimiinnerit – pitsanngorsarneqarsinnaapput. Nerriviit nipiliortarput. Nerriviit qalilerneqarsinnaapput iluaqutaasinnaasumik. Assiliissut qaninnerussaaq. Ataatsimiinnermik aqutsineq immaqa pitsaanerusinnaavoq. Aamma sapinngisamik ikittukkuutaarniartarsinnaavugut.  Ataatsimiinnernik pilersaarusiorluartoqarnerusinnaavoq siusinaarluni paasissutissiissutigineqarsinnaasumik.  Ataatsimiinnernik nalunaarsuisoqartassaaq.  Malik: Attaveqarneq – attaveqarnermut periusissaqarpa. Ilinniartunik tigusinermut tunngatillugu. Assigiinngitsorpassuit sulissutigineqarput. | **Mette ataatsimiinnerni avatangiisinik pitsanngorsaanissamut periarfissanik misissuissaaq.** |
| **9.** | **Avataaneersut saqqummiussaat – Nal. 11:30-13:00**  Saqqummiussassat:   1. Ilinniarnertuunngorniarfimmiit universitetimut nuunneq pillugu saqqummiussineq 2. Ilisimatuutut misissuinermik isumalioqatigiissitat | Holger Arnbjerg ilinniartunik siunnersuisartuuvoq ilinniarnertuunngorniarfimmiillu universitetimut nuunneq pillugu saqqummiussilluni.  Annika Sølvará ilisimatuutut misissuinermik isumalioqatigiissitani siulittaasuuvoq tamannalu pillugu aamma Savalimmiuni ilisimatuutut misissuineq pillugu saqqummiussilluni. |  |
| **10.** | **Dokumentit allat** |  |  |